રાષ્ટ્રીય અનુસૂચિત જનજાતિ આયોગના સભ્ય હર્ષદ વસાવાએ ખેલકૂદ ક્ષેત્રે પણ આ શાળાને ખેલ મહાકુંભમાં જિલ્લા્કક્ષાએ પ્રથમ સ્થાન પ્રાપ્ત કરવા અને રાજ્ય સરકાર તરફથી મળેલ એવોર્ડ બદલ ધન્યવાદ આપ્યા હતાં. સાથે શાળાના વિદ્યાર્થીઓ સાથે કરેલા વાર્તાલાપમાં ધો- 10 અને ધો-12માં મેડીકલમાં જવા માટે NEET-JEEની પરીક્ષાઓમાં વિદ્યાર્થીઓ શ્રેષ્ઠ દેખાવ કરે તે માટે વસાવાએ જરૂરી માર્ગદર્શન પુરૂં પાડવાની સાથે શ્રેષ્ઠ કારકિર્દીના ઘડતર માટેની શુભેચ્છા પાઠવી હતી. હર્ષદ વસાવાએ શાળાની સાયન્સ લેબોરેટરી, કોમ્પ્યુટર લેબ અને છાત્રાલયની પણ મુલાકાત લઇ ઉપલબ્ધ સુવિધાઓનું નિરીક્ષણ કર્યું હતું. આ મુલાકાત દરમિયાન શાળાના આચાર્ય રાકેશભાઇ લકુમે વસાવા સાથે રહીને શાળાના શિક્ષણ કાર્યની સાથે વિવિધ પ્રવૃત્તિઓથી તેમણે અવગત કર્યાં હતાં. (મેટર, તસવીરો પ્રવિણ પટવારી)